KUBALESI BE ‘MVO.’

U

MHLELI ucela Abalesi be MVO ukuba bamtumele Indaba zentlobo zonke ngento ezibonakalayo kwezo adawo bakuzo. Ukolwa zingxelo ezimfutshane ezitsolileyo.

 IZAZISO NGE “MVO.”

Umzi wakowetu mawuyi qondisise kakuhle indlela yokuhlaulela

‘ IMVO ZABANTSUNDU”
ukuba intlaulo

Erolelwa Ikwata, xa ifike kwange nyangayokuqala 3s.

Erolelwa Ikwata, ifike emva kwenyanga yo- kuqala 3s. 6d.

Kuvulelekile ukuba otandayo awuhlaulele wonke unyaka kwausaqala. Intlaulo yonyaka ifike kwa usaqala, 12s.

Ngangoko kunokwenzeka intla­ulo itunyelwa nge Money Order efunyanwa kwi Post Offices.

NGEZAZISO.

 weli pepa, zonke izaziso, ezingento EZILAHLE- KILEYO, nabantu ABAFUNWAYO, ABAZELWEYO, ABATSHATILEYO, IMIBIKO, IMIVUMO, ITIMITI, kufuneka etumele nemali ositumelayo. SIFAKWE KATATU 5s., xa singe side.

Iveki.

Kuko inteto yoknba u Mr. M. A Breda umantyi wase Fraserbarg lukuba yimantyi yase Burghersdorp. Akukavakali apo azakuya kona u Mr. Stewart.

Kwenye yefama zase Richmond kutiwa ilanga libulele igusha ezi 3,000.

Ikumkani yase Portugal ibhubhe ngeveki egqitileyo.

Ngokudubula komnxhuma ekumbiwa kuwo amalahle e Mossfield, StafTordshise, ngolwesi-Tatn Iweveki edlulileyo kufe amashumi amahlanu abantu.

Kuvakala ukuba inkomo zika Mr. Vice zifunyenwe elwagcibeni kwa Gcaleka, kanti zibiwe ngabafo abatatu abebene pasi abayi faka umda e Mbulu bagqita—ete kodwa imantyi yakuva ngolahleko Iwezinkomo ya. landelisa amapolisa ngorano. Kwimimandla ezigqita kuyo zicanda pakati kwekampu zamapolisa. laiqingata sezinkomo sesifile.

Iholide ka October bebenayo ngo-Mvlo abase Monti. Seyiyaknba ngumiselo ukuba ibeko ngo-Mvulo wesitatu walenyanga yonke iminyaka.

Ngenye imini e Monti, isela (ingabangawo namasela) liugene evenkiianeni ka Mr. Thompson lakubona ukuba lisike iralasi ye festile, lemka nentwana ezimnandi ezisezibhekilaneni nehempe ezitile- Kuti kwakona ngolwesi-Tatu lwegqitileyo u Mr. Stewart avuswe kuqekezwa kwefestile ye- venkile, alibambe ngesandla xa lingenayo isela, emva komzamo limoyise, linyele umchiza.

Umfo ongu Jacob Soto ufunyenwe efile kwidlelo lase Postdam, e Monti, ngolwesi. Tatu lwegqitileyo, ekucingolwa ukuti ubulewe kukuwa eludongeni afunyenwe ekulo.

Kokhona liwarole onke amehlo entloko ilanga e Transvaal. Ixabiso lento esiwa eziya pantsi kwempumlo linyuke kapindi- weyo, zaye zingahambi inqwelo ngenxa yokoma.

Kumandla wase Guba, e Batenjini ite ukufika imvula yanekepu ekufe impahla encinane nenkulu. Kube kwayilonto e Nkonkobe nakwezinye intaba ezikuf upi n iyo.

Ihabile iqalile ukuhla exabisweni. Erini ibiselikwi 10s. ngekulu, ngoku ikwi 6s. 7d.

Kubaliswa isihlo esoyikekayo esible e Pretoria ngo 9 October. Indodana engu Rowaid i Hollander, ebingahlalisene ka­kuhle nomfazi imdubule ngepistoli entanye- ni nase siswini umfazazana wayo, yagqiba ngokuyifaka lo pistoli kowayo umlomo yatsho lalal’ umbete Oku kuhla kulomfazi, apo ebeselehlala kona umfazi ngenxa ye- ntlalo yabo embi. Ufika etunga nodade wabo noonkwekazi ati unga bangaxolisana. Ute kwasu umfazi ngobubele, kuviwe nge. sitonga—silandelwe zezinye. Ife kwayoko indoda no fazi waqauka emva koko kwezinkulu intlungu. Ibiyawa kwa butywala.

Kusand’ ukubanjiswa urebe omkulu e Bhai. Ngulo yena kutiwa “ ngodla-indoda.”

Ngolwesi Tatu Iwegqitileyo ngokuvutnza komoya umkombe oyi *Zephyr* uhlanzwe lulwandle e Bhai.

Ukubalela e Johannesburg kuwanyusile amaxabiso ezinto, zaye zingeko kuba ayiko ne transport. Isonka ebesisese 6d. sinyu. kele kwi 1s., ingxowa yomgubo wenqholowa .£10. Koyikwa indlela.

U Mr. W. H. Wilson wase Ndwana, e Batenjini, unikwe igunya komkulu lokubhala ipasi.

Imvula enkulu ine e Kimberley ngolwesi Tatu Lwegqitileyo ; e Colesberg, e Hanover nakwezinye indawo kwelo lipezulu, kuxelwa kwa ezo zemvula.

Kuncontwa ukufa kwempahla emfutshane yirgqele kwintaba zika Vuba kwelipakati.

Isifo semiqala emhlope siyanybatya e Kuruman.

Indoda namankazana amabini Amalau o Peterson base ntangeni e Stellenbosch ngokudlisa ifamili ka Hon. J. H. Neethling. Ityefu idyojwe ezimbizeni; Ube buhlungu umzi wonke; akwehla bubi bungapezulu noko.

Ifiva iyatyikitya e Humansdorp.

Ngolwesi Ne, 10 October, umbane ubete umfo ongu Tukani kwa Gaga wafa. Ube sendle.

Ipepa lase Dikeni livakalisa ukuba into eninzi yabantu abantsundu emele lowo mandla ingenisa amapepa okuyibanga ivoti. Kulondawo nto Zekowetu ! “Akuko nkwali ipandela enye,” mabandla akowetu.

Ngu Dr. Shiel obese Balfour ozakuba ligqira lakomkulu Engqushwa, esikundleni sika Dr. Rochow.

Isihlanu sabafo abantsundu sigwetyelwe nknxhonywa e Johannesburg ngokubulala umlungu ongu Samuel Cocks.

ICouncil yase Rini ifike kwisigqibo sokuba bagxotwe bonke abantu abasemva ngerafi zabo kwi Lokeshoni yabantsundu, zibhujiswe nezindlu zabo; kwakona kugqogqwe abantsundu abangeno mfanelo apo e Lokeshini.

Impumlo ipela ye Kuli lase Rini ebelizilibele kangangokuba lilwe ne Laukazi, ilunywe yesuswa e Dundas Bridge. Isizekabani asibuzwanga bani.

Ngoku inteto yeyokuba u Mr. W. R. Piers umantyi yase Ngqushwa uzakuba yimantyi yase Ligwa endaweni yomfi u Mr. Ramsay Steuart.

Kubhengezwa yi Council yase Monti udaba lokuba ute Umhloli Lokeshoni wakona esemsebenzini wafika kwindlu ezintlanu abantu aba 106 bonke bemehlo abomvu lunxilo.

U Rev. S. J. du Toit, uyise we Mbumba ya ma Bhulu, use Holland apo avuselela abantu ukuba bafudukele e Transvaal kuba elo lisengozini yokuhlutwa ngama Ngesi awandayo etsalwa yigolide, kwaye kumhlope ukuba aya kuwagqita ama Bhulu ngobuninzi.

Ibuye yana imvula kulemimandla ngo Mvulo nangolwesi-Bini Iwale veki, nakuba ibiyemana iba neziqabu futifuti.

Amagama abavoti bomzi wase Somerset East selewadwelise ngapandle kwe ofisi u Mr. Atmore ukuba abamagama ashiyiweyo bazi, bangenise isaziso ngawo. Kwinto eninzi yengxande zamawetu namasimi e Somerset bekufanele ukungena ibinza elimnandi. Siyatemba ukuba ayidanga. lelwe into leyo.

Imantyi ka Makaula, u Mr. W. G. Cum­ming, ibuyile kwelama Ngesi.

Inenekazi elimhlope u Miss Ward uzibulele e Kimberley, ngoknsela ityefu. Yintokazi efundisiweyo, ebisand’ukufumana umsebenzi e Free State. Yabuya ingalindelwe, imatshekile, ayahlala xesha Iide yenza oku kuyisusileyo elizweni. Ipepana elibhalileyo lelokuba ite piti ingqondo.

Inkuni kwimalike yase Qonca zihamba kumanani apezulu kanye. Zihamba pakati kwe 30/ ne 50/ ngeflara.

Akabanganakuya n Mr. Stanford (Undabeni) kwelama Mpondo ngenx’ enezipitipiti ngokunqandwa ngu Rulumeni,

Umanyano lwabelungu base Kokstad lugqibe kwelokuba u Rulumeni angenise irafu yezinja kumahlulo opetwe ngu Ndabeni.

Iruluneli yase Transvaal ivakalisa ukuba uyakuyibhasela nge £20 inqwelo nganye kwezi 50 eziyakufika e Transvaal zitwele ukudla. Indlala yokubalela ingene shushu. Umongameli we Transvaal, u Mr. Paul Kruger, uyalele ukuba ngo November 3 ibe ngumtaudazo nenzilo ngenxa yemvula.

Amawetu asebenza ngengqondo ngelesenza iqinga ukuba afumane lombona uvutwa ngeveki ezintandatu. Ufunyanwa kwa Gawe (Gowie) e Rini. Kangelani kwizaziso.

Sinosizi ukuva ukuba inkwenkwana yomfundisi u Rev. E. J. Barrett wakwa Kama ide yakutshwa iliso ngu Gqira wase Rini ngengozi yotolo, kusoyikelwa ukwe- nzakala kwelinye.

Ngesikumbuzo sokufa kuka Capt. Blyth. —Apa e Transkei siselusizini olukulu lokubhubha kwenkosi yetu u Capt. Blyth. Obeyiukulu yemantyi, asikuko nokuba ndiyabulela ukubona ukuba kuko itnali ezirolwayo kwelilizwe zokulungisa incwaba lento ibonakalisa ukuti uhlanga luyabla- tnbululeka.—Into edelekayo inye yile yokuba kubonakala ukuba ukuti ngenxa yentliziyo ezibuhlungu nezililayo akusacingwa -mokocingwa ngo “ Siyabulela,”—Kutetwa ngemali le qa akutetwa ngokuba elilitye lizakusidla intali liyakubengezela pina e Kapa na ? Nokuba hai, elizweni elibantu balizobileyo “Kutiwa imali ensrasalayo maze ifundise abantwnna abati baketwe, mhlaumbi kwakiwe i Hall e Gcuwa mhlaumbi e Ngqamakwe.” Nditi mua hai ezizinto zonke azisimele esisenzo sibekeke kangaka abobant wana beketelwa ukufundiswa Losuka babe ngababantu abambalwa bonantsi nonantsi Umgcalekana ose Ludwesa nokwa SiyiBane akasayikusifumana esiqamo semali yake —Nokuba kwakiwe indlu eyi Hall ngemali engati isale, yosuke londlu ibe yeyentlanganiso zeso siqingata imi kuso—Elam icebo nditi lento xa isenziwa ngobubele mabufezwe ngokuti imali engasalayo inikwe u nkosikazi ka mfi, ancediswe ekondleni inkedama.—Mandipele owena — Ongiziwayo, — Idutywa, Oct. 9, 18S9.

Imvo Zabansundu

NGOLWESI-NE, OCTOBER 24,1889.

Ungeniso lwa Manama.

UMCIMBI wongeniso-magama kumqulu wabavoti ungomkulu kunene; umzi ubufanelwe kuwupapamela kakulu. Pantsi kwalo Mbuso wevoti lipetwe ngawo elilizwe akuko ngozi igqite eyokuba abantsundu bayinyabele into yongeniso Iwamagama abavoti. Enesitunzi nje ontsundu pantsi kombuso kukuba ekolisile ukungena emqulwini wabavoti, kwaye kusaziwa ukuba unokuzihlanganisela ngayo xa apatwa kakubi, ngokuti anyule amadoda aya kumbuzela, abe bubuqela obuchase lompato ayichasileyo ontsundu. Nangapa- ndle koko uti u Rulumeni xa esazi ukuba wanele encwadini yabavoti umzi ablale echopele ukupulapula iziroro zawo, nokuzikwelelisa ukuze angabinanto asolwa ngayo xa sukuba kuvotwa—kumiswe ama­doda angaba aya kumela ukuba kulaule yena. Enye into enkulu kunene esinga umzi ungahlala uyikangele yile. Abameli e Pala- mente esinezwi nabo bambalwa kakulu, abagqitile kumadoda asi- bhozo, sakutabata amalungu omabini ase Bhofolo; ilungu elinye lase Qonce: ilungu elinye la Batembu na Mamfengu ; ilungu elinye lase Dordrecht; amalungu amabini ase Alvani; nelungu elinye lase Tinara. Kungati ngoyekelelo lomzi ontsundu mayelana nongeni- so olu Iwamagama, umzi ulahlekwe ngamalungu, kungene izipompotela ezingaziyo nokuba umntu ontsundu unamalungelo. Sibe yintonina ke isiqamo soko ? Ububi baso singa- bubonakalisa ngokubaleleyo ukuba site satabata umcimbi wase Glen Grey njengokuba wawupambi kwe Palamente nonyaka nje. Ukuba izihlalo ezino Mr. Orpen, Mr. Orsmond, Colonel Griffith, no Messrs. Laing no Hutton, no Mackay, zibe zise zandleni zama Bhulu, njengokuba kube kuya kuba njalo ukuba babengatanga bafike bancede abantsundu ngevoti zabo babapumelise, ngeba ngomhla wevoti yase Glen Grey, wawuse ngozini umzi ontsundu, kuba ama- doda a 34, owema ngawo umzi, ngawaye ncipe ngamadoda ongezeleleka nga 6 lawo awama- Bhulu. Oko kukuti uwancipise nge 6 a 34, ngawayete xhaxhe ku 28; uti wakuwongezelela nge 6 awasema Bhulwini awaye 26, ayokuba nga 32, kube kukonakalelwa | komzi ke oko. Siti ke unyanzele- kile wonke umzi ontsundu, ngazo zonke ezizizatu sizidwelisileyo, ukuba ungatyi ungaseli, de abe angene eluvotweni amagama abo bonke abanemfanelo. Intshaba zamalungelo etu azilele, ziyahambahamba, zaye zifuna ukusityabekela ukuze zisifumane busulu, ngamanani amakulu, ukusihluta lomalungelo e Palamente. Kufuneka , zingafumananga zasikupa ngapandle komzamo. Uyayiqondana le­nto umzi wakowetu ?

IQASHIS0 LIKA MR. MHALLA.

USUKE wehla, wedenene, urn zimba sakulesa inteto ende kunene yetshawe, umfo ka Mhalla ekwa kwi mihlati yelipepa. Imbangi yoko kukuba bone ukuba kumfanele ukuxhoxhi kwakona isikuni esiququmba intbmtsi sokwahlukana komzi ngevoti entweni zamalungelo awo pantsi ko Mbuso. U Mr. Mhalla wenza intshayeLelo ngeziganeko ezehlele umzi oko ubusesebunyameni ngokuti upulapule ilizwi labalahlekisi ababe- kwabubunyama befuna udumo Lwabo: abe enga umzi ungamlandela kwinkolo anayo yokuba o Rev. Elijah Makiwane, o Mr. J. Knox Bokwe, o Mr. I. Wauchope nabanye batabata namhla indawo zo Nongqause no Ml a njeNi bokulahlekisa umzi. Pofu aku- bonakali linga lakudwelisa ziganeko ukuba lento, naleya, ezanywa ’ ngalamanene akowetu, ngetuba lomzi wakowawo ngezimini, ifuze le naleya eyenziwa zezo zitunywa ,zase bunyameni. 0 Messrs. Ma­kiwane, Bokwe no Wauchope ngabantu abafundisiweyo ngokunzulwana kwinto zalentlalo nalo mbuso wanamhla; kanti abantu abatelekiswa nabo o Nongqause no Mlanjbni abazange beve nango “ A B C.” Ndawana angade ati ubani bayafana kuyo kukuba ababantu bale mikondo yomibini, beqinisile ukukolwa ukuba izinto ezibonwayo asikupela kwezinto ezikoyo. Kuba kaloku u Rev. E. Makiwane ungumfundisi; o Messrs. Bokwe, Wauchope nowabo bapambili kumabandla abo ekulungiseleleni into zo Mpefumlo, baye bemkonza Opezu-Konke no Pete- Konke ; kanti ke o Nongqause no Mlanjeni bebe nelabo i Shologu elalisebenza ngabo imbubho yomzi. Siqinisekile ukuba elala manene akowetu i Shologu ngu

Nkulunkul’ oyinyanis'i Ongenay’ inkohlakalo, Obubulungisa kanye Nofezeko yena mpela.

Nangezinye indlela ayina kutelekiswa le mikondo. Isiqendu sonke ke senteto yomnumzetu, asinandawo kwinto zehambiso yalombuso ungu Nqapela-Ndikule wase Kapa. Umbuso wona awa- hlukile kowasema Xhoseni obunga- lindele ukuba asondezwe kubupakati, okanye ukuba apatiswe abantu, umntu oziganeko zaziwayo ububi bazo ngase bantwini, nowaziwayo, ezixela kanjako, ukuba uvana negqugula eliugena lusizo eluntwi- ni. Ngati koluvoto luvelise ama- hl»lo pakati komzi, bebemele lonto o Messrs. Makiwane, Wauchope, Bokwe, nowabo. Gqibi ke. Ayingewusitele nganto umzi into leyo ; seute wabonakalisa ngobuqela bawo ukuba awusitelwe yiyo- Kuyasimangalisa ukuva ukuba u Mr. Mhalla unento abonayo ukuba ifanelwe kukwenzatyelwa nguye nowabo kwingxushungxushu ye Pasi Engqongqo. Ukuba, xa bebezama umzi ukuba uvotele abangenisi bezi Pasi, bebesebehletyelwe ukuba umzi uhlalelwe yimiteto yobukoboka yolohlobo, ingaba inteto (esingayaziyo tina) abati ibhekiswe kubo, nabalila ngayo, ibingafumananga yabhekiswa Besingazi ukuba kungako bani uzingcayo nge ngxokozelo enge Pasi; kuba, ukuba i Palamente ibiyinkundla yamapakati azitabata kumoya olungileyo izinto, ngeyingazanga yabekwa pambi komzi ne Pasi leyo. Ayidelwa baui into yokusivuma umntu isiposo; kodwa bambalwa abaya kuxhora umkita kunye no Mr. Mhalla ekwenziweni kwenkohlukalo ukuze kuzokuvuvelwa inguquko. Tina siti ngewulizulu umhlaba lo ukuba bebevumelene bonke abantu ukuba kudlulisele ukuba ingenziwa kanye inkohlakalo kube kusekelezwe uvuyo lwenguquko.

’Nto umzi wakowabo ubungayi- lindelayo ku Mr. Mhalla ngelixesha, ibikukuhlaba umkhosi ukuba kungeniswe amagama emqulwini wabavoti. Kusinqabele tina uku­bona ukulunga noncedo emzini ngokuwalatisa emva kwinto omena kufumana inkutazo nokomelezeka kuzo—imbambano nokwahlulelana komzi. Lelona cebo lokwenzakalisa umzi, uku wupazamisa ekungenisweni kwamagama. Lilwa libuye lixole, mntwana wesikulu ; seulala ngenxeba ukhutaze, womeleze umzi wakowenu kulomsebenzi wongeniso-magama.

IMIGAQO YONGENISO-MAGAMA-
 ♦

SESIPUMILE isaziso sokuba i Felkornent ziwabhale amaga­ma abane lungelo lokucetyiswa kwinto zombuso. Abashiyiyeyo yimpi esihlahla siya kuba sesabafazi nje pakati komzi ngokwesitete sa Mangesi. Umteto angeniswa nga­wo amagama amadoda, ezi indawo zawo ezingamandla :

1. Ababhali bainagania bayakuti bawa- tabate onke amagama omntu, babalule indawo apo alilala kona, umsebenzi awupeteyo, nendawo alibanga ngayo ibingelo lombuso. Akuko gama lamntu liya kungeniswa yi Felkornet xa ingagqibiyo yona ukuqonda ukuba umntu unayo imfanelo.
2. Ekovile ukubhalwa yi Felkornet amagama, aya kubonakaliswa kwindawo ebalulekileyo, kwakumzi we Felkornet, isituba seveki ezimbini, ukuze abonwe lulo lonke uluntu. Umntu oke wawarazula, mhlaumbi wanomda awenzayo kuwo uya kunikwa inyanga ezintatu entolongweni.
3. Yoti i Felkornet xa iwabonakalisayo amagama ewabhalileyo inike isaziso sokuba ogama lishiyiweyo, obeba yena unemfanelo yokubluilwa, nokuba ngonegama alibona libhaliwe ati yena alinamfanelo yokubhalwa, bonke abo baya kuba nosuku abangati ngalo inteto yabo bayiqube pambi kwe Felkornet, usuku oluyakuba semva kweveki ezine kususela kumhla ate abonakaliswa amagama. Aya kubako amapepa abangati bazinike ngawo izaziso abamangali nabashiyiweyo.
4. Ngosuku olumisiweyo, i Felkornet iya kuhlala ukupulapula inteto zabantu abanga bangangeniswa, nezabamangalele abanye. Umntu ofunyeuwe esenza ubumenemene, esiti unemfanelo angenayo ngomteto, uya kudliwa £10 okanye inyanga ezimbini entolongweni.
5. Iwugqibile i Felkornet lomsebenzi iya kuwatumela ku Mantyi wesiqingata amagama.

6 Efikile…(MISSINGTEXT)uyakutumela

isaziso kubantu abangakelwanga yi Flikornet ukuba (MISSNG TEXT)..abayitetavo. Usuku eya kumantyi malungabi ngapandle kweveki ezimbini. Ngolo suku yopulapula imantyi inteto yabantu abamangalelweyo ngabo bati abanamfanelo, neyabo bati mabangeniswe; ibuze amangqina ewafunayo. Ingqina elinga fikanga belibiziwe liya kudliwa £10.

1. Umntu oti makangeniswe elungelweni lombuso makazidwelise izizatu ati makangeniswe ngazo ; ukuba akalikanga ngomhla womnqopiso lowo ufuna engenisiwe ngesiqu, mhlaurnbi ngomteteleli, igama lake liya kusikwa.
2. Ukuba ubani obemangala ukuba utile angangeniswa, ute akafika ngomhla wokupulapulwa kwesimangalo, akamisa nomntu ukuba ammele, eso simangalo sake siya kuba siwile ngokungafiki kwake, ukuba ummangalelwaakalikanga kukuma kweso simangalo, igama lommangalelwa kusikwa kwalo.
3. Inokuti xa ibona imantyi ilaule ukuba icala eloyisileyo lifumane indleko zalo ngokwasemtetweni.
4. Amagama awamkelwe yimantyi ngawona ayakuba ngamagatna abantu abanemfanelo zombuso.
5. Izitili ezibandakanywe nezinye, omautyi bazo baya kuwuhambisa umse­benzi njengokungati ababandakanywa- nga, ze kodwa umantyi ositili sipantsi kwesinye, ati akugqiba ukuwahlambulula amagama, awatumele kumantyi we sitili esikuht.
6. Lomteto woman’ ukuhanjiswaemva kweminyaka emibini kususela kowe 1887.
7. Umntu owumi ngobuzwe umhlaba, oko kukuti, oquba isiko leukosi yake, omi kumhlaba okungatiwa lidlelo nje, into engej’amntu, makangangeniswa kwisihlahla samalungelo ombuso de abe uuendhi exabiso lifikileyo kwi £25 (umhlaba angaubandakanyi); umhlaumbi unamhlaba wuinbi wesiqu sake kwenye indawo oxabiso lifikileyo kwi £25.
8. Indoda enemianelo kuiualungelo ombuso yaziwa ngala mabala:—(1) Yi- udoda enendlu exabiso lifikileyo kwi ^25, (yindoda enoxande ke leyo), ukuba indlu ayifikelele kwelo xabiso (iyinqugwala ekutiwa ixabiso yi £5) makuba- ndakanywe nomhlaba emi kuwo (akute­twa nto ngohlobo ewumi ngalo), kukangelwe ukuba indlu leyo nomhlaba zifikelele ngexabiso kwi £25. (2) Yindo­da enonyaka isamkela ngonyaka £50. (3) Yindoda enonyaka isamkela £25, kunye nokudla kwayo.—Umntu ubalelwa ebudodeni ngomteto xa angengapantsi kweminyaka etnashumi mabini anamnyaka mnye.

I Felkornet zimiselwe ukuba ziwabhale amagama kude kube ngo 20 November. Abashiyiweyo zi Felkornet siyatemba ukuba bava kuyindwebela into yokutabata amapepa aya kubanika imfanelo ukuba ibango labo liyokuviwa yi Mantyi ekukangelwe kuyo ukuba yenze imfanelo.

Ituba Elihle Lomzi.

UTSHABA olungenabuyambo lomzi ontsundu butywala. Lonto itetwa nangumzi obomvu, okade ubhala imitandazo, usenza intlanganiso nomantyi, kulomandla we Qonce usiti mabuvalwe utywala kuwo. Esisimbonono u Rulumeni usipendule ngokutuma amanene awaziwayo, ukuba alijike lonke, ayitabate eziqwini zuba keto yabo ngalomcimbi wotI abe netuba lokuqondisisa noEuba baya- nyanisa. I jamanene awuqale e Kapa nakweli ngase Kapa umse­benzi awumiselweyo wokunqhina uluvo lomzi ngalomcimbi woselo. Kwazisiwe ukuba ngo 13 November ayakuba se Rafu. Egqibile apo aya kuhambela ezindawo ngokulandelelana kwazo :—I-Bhai, Cra­dock, Kimberley, Somerset East, i Rini, i Bhofolo, i Ngqushwa, i Xesi (lika Kama), i Qonce, ne Ko- mani. Emva koko bakusinga nase Transkei. Ibinga lento ingahlwa- yelwa banzi napakati komzi obo­mvu. Ukuze luqondwe kakuhle uluvo lomzi ngalendawo, bekungalunga ute wonke owasesikolweni nowamaqaba olunge nezindawo zikankanyiweyo ufungquke upele ukuya kulamanene ukuwabongoza ngomcimbi wotywala Ukulungiselelwa makuqalwe kwangoku Kupela kwetuba elihle esinalo lo­kuba siviwe zipatamandla.

Amaqaba ase Transkei Nendlela Zenqwelo. — Indlela zenqwelo emazweni alaulwa ngamaqaba asikatalelwe, ungade utnangaliswe bububi kwesika Tyekana, imali irolwa nje kunqabe ntonina ?—Um’. BHALELI.